Ła xe na inbarcasion venesiana a remi. Se trata de na inbarcasion de tipo speciałe da ła łinea snèła, vełoce e a fondo piato, utiłixàda esclusivamente a uxo da paràda e de cortei aquei. Ła xe caraterixàda da riche decorasion de caratere tematico e vien spènta tìpegamente da oto vogadóri. El nome riva dal diałetal che stà a indicàr la bissa d'aqua, animàl un mucio vełoce co ła nùa, mentre ła tipołogia de l'inbarcasion riva in ùltima da antighi batèłi da guèra, caraterixài da agiłità e manevołésa. Łe bissone vien utiłixàe a fin çełebrativo in ocaxion speciałi, come inte el caxo del corteo aqueo che verxe ła Regata Storica o in rievocasion de manifestasion tradisionałi cuałi el Spoxałisio del Mar. Łe bissone tradisionałi a oto remi atualmente in uxo xe diexe, el cui nome riciama anca ła decorasion spesìfega:. A staltre se xonta altre do inbarcasion ciamàe anca łòre comunemente ma caraterixàe in realtà da na diversa tipołogia costrutiva: ła bissona , lónga dixisete metri a fondo cołonbà ansichè piato e mosa da disdoto vogadori, e ła bissona , che in realtà xe na gondoła special a quatro remi, ricamente decoràda e caraterixàda da dimension maxor rispeto a łe gondołe tradisionałi.